Bedriften ble opprettet 1. februar 1908 i Sarpsborg av Ole Klemsdal og Hans Johansen og ble opprinnelig kalt Sleipner Motorfabrikk. I 1912 flyttet de fra Sarpsborg til Græsvikgate 6 i Fredrikstad. Sleipner Motorfabrikk produserte små innebordsmotorer og propellutstyr fram til 1976, da de gikk konkurs. I 1977 ble virksomheten gjenopptatt, nå het bedriften Sleipner Motor AS og hovedaksjonæren var Kjell Hox og Arne Skauen ble ansatt som daglig leder. I 1978 fikk Sleipner agenturet på italienske propeller, et agentur de fortsatt har i 2014. Sleipner innledet også et samarbeid med , men etter to år tok samarbeidet slutt og Sleipner stod igjen med få produkter å selge. Det samme året hadde de derfor sitt eget hydrauliske styringssystem og vriddbart propellutstyr klart. I 1985 lanserte Sleipner . Side-Power var den nye serien med thrustere (baugpropeller), det startet med en 4 hk, senere kom 6 hk, 7 hk, 10 hk, 15 hk og 20 hk. Med de nye elektriske thrusterene sine kunne Sleipner selge utstyret sitt til båter helt opp i 70-80 fot. Produktutviklingen utover 90-tallet ble viktig ettersom det ble flere og flere konkurrenter. Dette førte til at listeprisene sank med 15-27 prosent. Ettersom Sleipner ikke ville flytte produksjonen sin til et lavkostland var de nødt til å øke effektiviteten i produksjonen for å være konkurransedyktige på pris. Konkurrenter var blant annet , og . Sleipner har siden rundt tusenårsskiftet vært verdensledende produsent av thrustere, til fritidsbåter.